CELEX: 32018R1851
Language: mt
Date: 2018-11-21 00:00:00
Title: Regolament ta' Implimentazzjoni tal-Kummissjoni (UE) 2018/1851 tal-21 ta' Novembru 2018 li jdaħħal denominazzjoni fir-reġistru tad-Denominazzjonijiet ta' Oriġini Protetti u tal-Indikazzjonijiet Ġeografiċi Protetti (“Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz” (IĠP))

28.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/5
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1851
         tal-21 ta' Novembru 2018
         li jdaħħal denominazzjoni fir-reġistru tad-Denominazzjonijiet ta' Oriġini Protetti u tal-Indikazzjonijiet Ġeografiċi Protetti (“Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz” (IĠP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 15(1) u l-Artikolu 52(2) tiegħu,
         Billi:
         
                     (1)
                  
                  
                     Skont l-Artikolu 50(2)(a) tar-Regolament (UE) Nru 1151/2012, l-applikazzjoni għar-reġistrazzjoni tad-denominazzjoni “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz”, imressqa mill-Ġermanja, ġiet ippubblikata f'Il-Ġurnal Uffiċjali tal-Unjoni Ewropea (2).
                  
               
                     (2)
                  
                  
                     Billi l-Kummissjoni ma rċeviet ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, jenħtieġ li dik id-denominazzjoni tiġi rreġistrata.
                  
               
                     (3)
                  
                  
                     Permezz ta' posta elettronika li waslet fid-19 ta' April 2018 u l-21 ta' Ġunju 2018, l-awtoritajiet Ġermaniżi nnotifikaw lill-Kummissjoni li, fil-qafas tal-proċedura nazzjonali ta' oppożizzjoni, ġie konkluż li r-reġistrazzjoni tad-denominazzjoni “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz” tkun ta' ħsara għall-eżistenza ta' denominazzjoni totalment identika, u li l-prodotti li jġorru din id-denominazzjoni ilhom fuq ħames snin jiġu kkummerċjalizzati legalment, qabel id-data ta' pubblikazzjoni skont l-Artikolu 50(2)(a) tar-Regolament (UE) Nru 1151/2012. Għaldaqstant, l-awtoritajiet Ġermaniżi talbu li jingħata perjodu tranżitorju, sal-31 ta' Diċembru 2020, skont l-Artikolu 15(1) tar-Regolament imsemmi, favur il-prodottur “Kalfany Süße Werbung GmbH & Co.KG, D-79336 Herbolzheim”, li jinsab barra ż-żona ġeografika ddefinita tad-denominazzjoni “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz”, u li ilu fuq ħames snin jikkummerċjalizza legalment u b'mod kontinwu l-prodott li jġorr id-denominazzjoni tal-bejgħ “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz”.
                  
               
                     (4)
                  
                  
                     Billi l-intrapriża “Kalfany Süße Werbung GmbH & Co.KG, D-79336 Herbolzheim” tissodisfa l-kundizzjonijiet previsti fl-Artikolu 15(1) tar-Regolament (UE) Nru 1151/2012 biex tkun tista' tgawdi minn perjodu tranżitorju għall-użu legali tad-denominazzjoni tal-bejgħ wara r-reġistrazzjoni tagħha, jenħtieġ li jingħatalha perjodu tranżitorju sal-31 ta' Diċembru 2020, biex jawtorizzalha tuża d-denominazzjoni “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz”.
                  
               
                     (5)
                  
                  
                     Il-miżuri stipulati f'dan ir-Regolament huma skont l-opinjoni tal-Kumitat ta' Ġestjoni dwar il-Kwalità tal-Prodotti Agrikoli,
                  
               ADOTTAT DAN IR-REGOLAMENT:
         
            Artikolu 1
            Id-denominazzjoni “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz” (IĠP) hija b'dan irreġistrata.
            Id-denominazzjoni msemmija fl-ewwel paragrafu tidentifika prodott tal-klassi 2.3. Ħobż, għaġina, kejkijiet, ħelu, gallettini u prodotti oħra tal-furnara tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
         
         
            Artikolu 2
            Il-produttur “Kalfany Süße Werbung GmbH & Co.KG, D-79336 Herbolzheim” huwa awtorizzat li jkompli juża d-denominazzjoni rreġistrata “Bayrisch Blockmalz”/“Bayrischer Blockmalz”/“Echt Bayrisch Blockmalz”/“Aecht Bayrischer Blockmalz” (IĠP) sal-31 ta' Diċembru 2020.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta' Novembru 2018.
            
               
                  Għall-Kummissjoni,
               
               
                  F'isem il-President,
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 343, 14.12.2012, p. 1.
         
            (2)  ĠU C 96, 14.3.2018, p. 38.
         
            (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).